KALĖJIMŲ DEPARTAMENTO PRIE LIETUVOS RESPUBLIKOS TEISINGUMO MINISTERIJOS DIREKTORIUS

Į S A K Y M A S

DĖL ASMENŲ, KURIUOS RENGIAMASI PALEISTI IŠ LAISVĖS ATĖMIMO VIETŲ, TEISINIO IR SOCIALINIO ŠVIETIMO PROGRAMOS PATVIRTINIMO

2001 m. gruodžio 27 d. Nr. 112

Vilnius

Vykdydamas Nuteistų ir grįžusių iš kardomojo kalinimo vietų, pataisos darbų ir socialinės bei psichologinės reabilitacijos įstaigų asmenų socialinės adaptacijos 2001–2004 metų programos, patvirtintos Lietuvos Respublikos Vyriausybės 1999 m. spalio 25 d. nutarimu Nr. 1179 (Žin., 1999, Nr. 91-2676, Nr. 108-3152), aštuntąją priemonę:

1. Tvirtinu Asmenų, kuriuos rengiamasi paleisti iš laisvės atėmimo vietų, teisinio ir socialinio švietimo programą (pridedama).

2. Pavedu Kalėjimų departamentui prie Teisingumo ministerijos pavaldžių įstaigų direktoriams organizuoti šio įsakymo 1 punktu patvirtintos programos vykdymą.

DIREKTORIUS	JONAS BLAŽEVIČIUS

PATVIRTINTA

Kalėjimų departamento prie Lietuvos

Respublikos teisingumo ministerijos

direktoriaus 2001 m. gruodžio 27 d.

įsakymu Nr. 112

ASMENŲ, KURIUOS RENGIAMASI PALEISTI IŠ LAISVĖS ATĖMIMO VIETŲ, TEISINIO IR SOCIALINIO ŠVIETIMO PROGRAMA

I. BENDROSIOS NUOSTATOS

1. Asmenų, kuriuos rengiamasi paleisti iš laisvės atėmimo vietų, teisinio ir socialinio švietimo programa (toliau – Programa) parengta vykdant Nuteistų ir grįžusių iš kardomojo kalinimo vietų, pataisos darbų ir socialinės bei psichologinės reabilitacijos įstaigų asmenų socialinės adaptacijos 2001–2004 metų programą, patvirtintą Lietuvos Respublikos Vyriausybės 1999 m. spalio 25 d. nutarimu Nr. 1179 (Žin., 1999, Nr. 91-2676, Nr. 108-3152).

2. Ši Programa yra sudėtinė Nuteistųjų integracijos į visuomenę programos, vykdomos kiekvienoje laisvės atėmimo vietoje pagal Pataisos darbų įstaigų vidaus tvarkos taisyklių, patvirtintų teisingumo ministro 2000 m. rugpjūčio 16 d. įsakymu Nr. 172 (Žin., 2000, Nr. 72-2243), 309.3 punkto reikalavimus, dalis ir vykdoma lygiagrečiai su kitomis Nuteistųjų integracijos į visuomenę programos priemonėmis.

3. Šios Programos tikslas – suteikti asmenims, kuriuos rengiamasi paleisti iš laisvės atėmimo vietų, teisinių ir socialinių žinių, kad jie galėtų adaptuotis nuolat kintančioje visuomenėje ir sugebėtų teisėtais būdais tenkinti savo socialinius poreikius. Vykdant šią Programą, siekiama ugdyti joje dalyvaujančių nuteistųjų gyvenimo įgūdžius – gebėjimą prisitaikyti visuomenėje ir pozityviai elgtis, suteikti asmeniui brandaus savarankiško gyvenimo pagrindus ir padėti jam tobulinti pozityvius gebėjimus visą gyvenimą.

II. SITUACIJOS APIBŪDINIMAS

4. Nuo 1997 m. pradžios iki 2001m. lapkričio 1 d. iš Lietuvos laisvės atėmimo vietų paleisti 30 046 asmenys, iš jų – 11 672 (39 procentai) atlikę laisvės atėmimo bausmę, 13 506 (45 procentai) lygtinai paleisti iš laisvės atėmimo vietų. Praktika rodo, kad apie 90 procentų visų paleistųjų ieško vienokios ar kitokios paramos, kreipdamiesi į savivaldybių globos ir rūpybos skyrius, darbo biržas, kitas institucijas. Darytina išvada, kad asmenys, paleisti iš laisvės atėmimo vietų, iš principo žino apie egzistuojančią socialinės apsaugos sistemą ir linkę ja naudotis, tačiau nemaža jų dalis nesupranta konkrečios institucijos funkcijų, neįvertina jos galimybių arba priešingai – reikalauja daugiau, negu priklauso pagal įstatymus, tikisi išskirtinių teisių ir lengvatų, realiai nesuvokdami savo teisinio statuso.

5. Asmenys, laikomi Kalėjimų departamentui prie Lietuvos Respublikos teisingumo ministerijos (toliau – Kalėjimų departamentas) pavaldžiose įstaigose, viso laisvės atėmimo bausmės atlikimo metu turi galimybę dalyvauti nuteistųjų socialinio orientavimo, dorovinio auklėjimo ir teisinio švietimo užsiėmimuose, kurie laisvės atėmimo vietose vykdomi pagal Auklėjamojo darbo su asmenimis, atliekančiais laisvės atėmimo bausmę, metodines rekomendacijas, patvirtintas Kalėjimų departamento direktoriaus 2000 m. lapkričio 13 d. įsakymu Nr. 30 (Žin., 2000, Nr. 99-3158). Akivaizdu, kad minėtų užsiėmimų metu gaunamos informacijos nuteistiesiems nepakanka: per ilgą laiką gautos žinios užsimiršta, praranda savo aktualumą, teisinė bazė ir gyvenimo realijos nuolat kinta. Šios Programos vykdymas turi padėti atnaujinti ir aktualizuoti nuteistiesiems ankstesnių užsiėmimų metu įgytas teisines žinias ir išmokyti jas pritaikyti gyvenant savarankiškai.

III. TEISINIO IR SOCIALINIO ŠVIETIMO TURINYS

6. Vykdant šią Programą, rengiami paleidimui nuteistieji bendrais bruožais supažindinami su Lietuvos Respublikos teisine sistema ir detaliai su šios sistemos kontekste galiojančiais įstatymais ir kitais teisės aktais, aktualiais paleistam iš laisvės atėmimo vietos asmeniui, taip pat su institucijomis, realizuojančiomis minėtų teisės aktų nuostatas. Ši Programa vykdoma užsiėmimų forma. Užsiėmimų tematika:

Nr.	Tema	Užsiėmimo turinys
1.	Lietuvos Respublikos teisinė sistema	Nuteistieji supažindinami su pagrindinėmis Konstitucijos nuostatomis (piliečių teisės ir pareigos, pagrindinės valstybės institucijos, valdžių pasidalijimo principai ir kt.), teismų sistema ir kompetencija, šalies teritoriniu administraciniu suskirstymu, tam tikrose teritorijose veikiančiomis institucijomis ir jų kompetencija
2.	Nuteistųjų paleidimo iš laisvės atėmimo vietų pagrindai ir tvarka	Nuteistieji supažindinami su Baudžiamojo, Pataisos darbų, Baudžiamojo proceso kodeksų, Pataisos darbų įstaigų vidaus tvarkos taisyklių nuostatomis, reglamentuojančiomis nuteistųjų paleidimą iš laisvės atėmimo vietų, jų materialinį buitinį aprūpinimą.
3.	Asmenų, grįžusių iš laisvės atėmimo vietų, teisės ir pareigos	Nuteistieji supažindinami su įpareigojimais, kurie gali būti nustatyti paleidžiamiems iš laisvės atėmimo vietų asmenims, bei jų nevykdymo pasekmėmis, administracinės atsakomybės taikymo tvarka, bendrosiomis teisėmis ir pareigomis, taip pat tomis pareigomis, kurių vykdymas užtikrina galimybę gauti tam tikrą socialinę paramą.
4.	Socialinės paramos teikimas asmenims, grįžusiems iš laisvės atėmimo vietų	Nuteistieji supažindinami su situacija ir galimybėmis gauti vienokią ar kitokią socialinę paramą, socialinės paramos formomis, taip pat su institucijomis, teikiančiomis šią paramą.
5.	Užimtumo problemų sprendimas	Nuteistieji supažindinami su situacija Lietuvos darbo rinkoje, nedarbo problemomis šalyje ir konkrečiuose regionuose, pagrindiniais užimtumą ir darbo santykius reglamentuojančiais teisės aktais, darbo biržų siūlomomis programomis.
6.	Būsto problemų sprendimas	Nuteistieji supažindinami su galimybėmis įsigyti ar išsinuomoti gyvenamąsias patalpas, egzistuojančiomis paramos formomis, valstybinėmis ir privačiomis būsto įsigijimo programomis.
7.	Sveikatos priežiūros problemų sprendimas	Nuteistieji supažindinami su šalies sveikatos apsaugos sistema, sveikatos priežiūrą reglamentuojančiais įstatymais ir kitais teisės aktais, akcentuojami sveikos gyvensenos privalumai.
8.	Praktinis žinių įtvirtinimas	Užsiėmimas skiriamas praktiškai įtvirtinti ankstesnių užsiėmimų metu įgytas žinias. Jo metu modeliuojamos konkrečios probleminės situacijos, nuteistieji mokomi ieškoti problemų sprendimo būdų, bendrauti su valstybės institucijų tarnautojais, darbdaviais ir pan.

7. Minimalus įstatymų ir kitų teisės aktų, reikalingų šios Programos vykdymui, sąrašas:

7.1. Lietuvos Respublikos Konstitucija (Žin.,1992, Nr. 33-1014; 1996, Nr. 64-1501, Nr. 122-2863);

7.2. Lietuvos Respublikos pataisos darbų kodeksas. Vilnius, 1995 (su pakeitimais ir papildymais);

7.3. Lietuvos Respublikos kardomojo kalinimo įstatymas (Žin., 1996, Nr. 12-313, Nr. 53-1249; 1997, Nr. 30-707; 1999, Nr. 102-2922; 2000, Nr. 39-1090);

7.4. Lietuvos Respublikos baudžiamasis kodeksas. Vilnius, 1994 (su pakeitimais ir papildymais, 54 str., 541 str., 54² str., 54³ str., 55 str.);

7.5. Lietuvos Respublikos baudžiamojo proceso kodeksas. Vilnius, 1994 (šeštasis skyrius – Nuosprendžio vykdymas);

7.6. Lietuvos Respublikos administracinių teisės pažeidimų kodeksas. Vilnius, 2001;

7.7. Lietuvos Respublikos civilinis kodeksas (Žin., 2000, Nr. 74-2262; antroji knyga – Asmenys, trečioji knyga – Šeimos teisė);

7.8. Lietuvos Respublikos pilietybės įstatymas (Žin., 1991, Nr. 36-977; 1992, Nr. 7-162, Nr. 34-1031; 1993, Nr. 32-733, Nr. 71-1327; 1995, Nr. 53-1300, Nr. 86-1940; 1996, Nr. 16-415; 1997, Nr. 67-1668);

7.9. Lietuvos Respublikos valstybinių socialinio draudimo pensijų įstatymas (Žin., 1994, Nr. 59-1153, Nr. 101-2017; 1995, Nr. 59-1475, Nr. 84-1901; 1996, Nr. 68-1636; 1997, Nr. 38-924, Nr. 119-3077; 1998, Nr. 65-1875, Nr. 98-2707, Nr. 115-3274; 1999, Nr. 66-2115, Nr. 110-3208, Nr. 113-3283; 2000, Nr. 41-1165, Nr. 58-1715, Nr. 89-2751, Nr. 92-2862, Nr. 111-3563, Nr. 111-3573);

7.10. Lietuvos Respublikos socialinių paslaugų įstatymas (Žin., 1996, Nr. 104-2367, Nr. 104-2368; 1997, Nr. 66-1604);

7.11. Lietuvos Aukščiausiojo Teismo, Lietuvos apeliacinio teismo, apygardų teismų įsteigimo, apygardų ir apylinkių teismų veiklos teritorijų nustatymo bei Lietuvos Respublikos prokuratūros reformavimo įstatymas (Žin., 1994, Nr. 50-932, Nr. 50-933, Nr. 89-1710, Nr. 89-1711, Nr. 96-1881; 1995, Nr. 30-682; 2000, Nr. 52-1480, Nr. 52-1481);

7.12. Lietuvos Respublikos administracinių teismų įsteigimo įstatymas (Žin., 1999, Nr. 13-309, Nr. 36-1068; 2000, Nr. 85-2567);

7.13. Lietuvos Respublikos administracinių bylų teisenos įstatymas (Žin., 1999, Nr. 13-308; 2000, Nr. 85-2566);

7.14. Lietuvos Respublikos visuomeninių organizacijų įstatymas (Žin., 1995, Nr. 18-400; 1998, Nr. 59-1653);

7.15. Lietuvos Respublikos sveikatos sistemos įstatymas (Žin., 1994, Nr. 63-1231; 1998, Nr. 112-3099; 1999, Nr. 108-3128; 2000, Nr. 44-1245, Nr. 61-1810, Nr. 85-2580, Nr. 92-2876);

7.16. Lietuvos Respublikos darbuotojų saugos ir sveikatos įstatymas (Žin., 1993, Nr. 55-1064; 2000, Nr. 95-2968);

7.17. Lietuvos Respublikos pacientų teisių ir žalos sveikatai atlyginimo įstatymas (Žin., 1996, Nr. 102-2317; 1998, Nr. 52-1425);

7.18. Lietuvos Respublikos žmonių užkrečiamųjų ligų profilaktikos ir kontrolės įstatymas (Žin., 1996, Nr. 104-2363; 1997, Nr. 66-1603; 2000, Nr. 61-1812);

7.19. Lietuvos Respublikos sveikatos draudimo įstatymas (Žin., 1996, Nr. 55-1287; 1997, Nr. 61-1441; 1998, Nr. 115-3231; 1999, Nr. 62-2035; 2000, Nr. 92-2882, Nr. 111-3565; 2001, Nr. 21-694);

7.20. Lietuvos Respublikos stomatologinės priežiūros įstatymas (Žin., 1996, Nr. 35-855, Nr. 102-2316; 1997, Nr. 66-1602);

7.21. Lietuvos Respublikos bedarbių rėmimo įstatymas (Žin., 1991, Nr. 2-25, Nr. 2-26; 1996, Nr. 18-457; 1998, Nr. 8-165; 1999, Nr. 65-2086);

7.22. Lietuvos Respublikos darbo sutarties įstatymas (Žin., 1991, Nr. 36-973, Nr. 36-974, Nr. 36-979; 1993, Nr. 30-684, Nr. 30-685; 1994, Nr. 42-759; 1995, Nr. 46-1119; 1996, Nr. 41-983, Nr. 43-1043, Nr. 106-2429; 1997, Nr. 10-180, Nr. 66-1593, Nr. 67-1653, Nr. 91-2273; 1998, Nr. 51-1394, Nr. 67-1941; 1999, Nr. 3-59, Nr. 45-1432, Nr. 45-1433, Nr. 66-2130; 2000, Nr. 61-1828);

7.23. Lietuvos Respublikos darbo apmokėjimo įstatymas (Žin., 1991, Nr. 4-104, Nr. 4-105; 1996, Nr. 41-984; 1999, Nr. 30-858);

7.24. Lietuvos Respublikos Vyriausybės nutarimas dėl Lietuvos darbo biržos prie Socialinės apsaugos ministerijos įsteigimo bei gyventojų užimtumą reguliuojančių normatyvinių aktų tvirtinimo (Žin., 1991, Nr. 3-89, Nr. 16-442, Nr. 28-770; 1996, Nr. 51-1227; 1998, Nr. 17-414);

7.25. Lietuvos Respublikos Vyriausybės nutarimas dėl socialiai remtinų asmenų, neturinčių nuolatinės gyvenamosios vietos arba praradusių teisę į ją, apskaitos (Žin., 1993, Nr. 32-753; 1994, Nr. 64-1248);

7.26. Lietuvos Respublikos Vyriausybės nutarimas dėl socialinės paramos teikimo asmenims, grįžusiems iš laisvės atėmimo, kardomojo kalinimo vietų, socialinės bei psichologinės reabilitacijos įstaigų, ir šių asmenų įdarbinimo (Žin., 1996, Nr. 119-2796);

7.27. Lietuvos Respublikos Vyriausybės nutarimas dėl našlaičių, baigusių atitinkamas mokymo įstaigas, asmenų grįžusių iš įkalinimo vietų ir neturinčių nuolatinės gyvenamosios vietos, apgyvendinimo, įregistravimo ir įdarbinimo (Žin., 1991, Nr. 26-703);

7.28. Lietuvos Respublikos Vyriausybės nutarimas dėl laisvės atėmimu nuteistų asmenų bendrojo lavinimo, profesinio ugdymo ir profesinio mokymo gamyboje organizavimo (Žin., 1995, Nr. 14-333);

7.29. Lietuvos Respublikos Vyriausybės nutarimas dėl nuteistųjų darbo apmokėjimo sąlygų bei tvarkos ir paleidžiamų iš laisvės atėmimo vietų asmenų aprūpinimo būtiniausiais reikmenimis (Žin., 1991, Nr. 20-532; 1998, Nr. 5-97);

7.30. Lietuvos Respublikos Vyriausybės nutarimas dėl nakvynės namų steigimo grįžusiems iš įkalinimo vietų bei kai kuriems kitiems asmenims (Žin., 1992, Nr. 18-540). Nakvynės namų nuostatai (Žin., 1992, Nr. 29-908);

7.31. Lietuvos Respublikos Vyriausybės nutarimas dėl teisės į Lietuvos Respublikos pilietybę išsaugojimo patvirtinančių dokumentų išdavimo (Žin., 1992, Nr. 16-448; 1993, Nr. 10-252; 1994, Nr. 34-630, Nr. 89-1734; 1996, Nr. 30-748; 1997, Nr. 87-2207);

7.32. Lietuvos Respublikos Vyriausybės nutarimas dėl mokamų asmens sveikatos priežiūros paslaugų nustatymo darbingiems, bet be svarbių priežasčių nedirbantiems asmenims (Žin., 1995, Nr. 102-2288);

7.33. Kardomojo kalinimo vietų vidaus tvarkos taisyklės, patvirtintos Lietuvos Respublikos teisingumo ministro 2001 m. rugsėjo 7 d. įsakymu Nr. 178 (Žin., 2001, Nr. 78-2741);

7.34. Pataisos darbų įstaigų vidaus tvarkos taisyklės, patvirtintos Lietuvos Respublikos teisingumo ministro 2000 m. rugpjūčio 16 d. įsakymu Nr. 172 (Žin., 2000, Nr. 72-2243; 2001, Nr. 19-628, Nr. 89-3141).

IV. TEISINIO IR SOCIALINIO ŠVIETIMO UŽSIĖMIMŲ ORGANIZAVIMAS

8. Teisinio ir socialinio švietimo užsiėmimai laisvės atėmimo vietose vykdomi grupėse, ne didesnėse kaip 15 asmenų. Užsiėmimuose dalyvauja nuteistieji, kuriems liko 1–1,5 mėnesio iki bausmės pabaigos arba iki galimybės taikyti Baudžiamojo kodekso 54, 542, 543, 55 straipsnius. Užsiėmimų trukmė – 4 savaitės: po dvi akademines valandas du kartus per savaitę.

9. Laisvės atėmimo vietos direktorius įsakymu paskiria už teisinio ir socialinio švietimo užsiėmimų organizavimą atsakingą pareigūną ir grupių vadovus, kurių skaičius nustatomas atsižvelgiant į vidutinį per mėnesį iš laisvės atėmimo vietos paleidžiamų nuteistųjų skaičių, bei nustato, kokiose patalpose užsiėmimai vedami.

10. Už teisinio ir socialinio švietimo užsiėmimų organizavimą atsakingas pareigūnas, remdamasis laisvės atėmimo vietos įskaitos tarnybos pateikiamais numatomų paleisti ar teikti teismui lygtiniam paleidimui nuteistųjų sąrašais, formuoja grupes (jei rengiamų paleidimui nuteistųjų daug, galima formuoti grupes atsižvelgiant į paleidimo pagrindą: atskiros grupės atlikusiems bausmę ir paleidžiamiems lygtinai), skiria suformuotų grupių vadovus, koordinuoja ir kontroliuoja šios Programos vykdymą.

11. Jei laisvės atėmimo vietos gyvenamoji teritorija suskirstyta į izoliuotus lokalinius sektorius, gyvenamosios zonos kontrolės ir praleidimo punkte turi būti teisinio ir socialinio švietimo užsiėmimų grafikai ir grupių sąrašai, kad užsiėmimuose dalyvaujantys nuteistieji galėtų nekliudomai patekti į tam skirtas patalpas.

12. Teisinio ir socialinio švietimo užsiėmimus veda grupių vadovais paskirti teisinį ir socialinį išsilavinimą ir darbo patirtį turintys darbuotojai. Esant reikalui, lektoriais gali būti kviečiami laisvės atėmimo vietos tarnybų specialistai, kurių darbo pobūdis atitinka užsiėmimų tematiką, kitų valstybės institucijų bei savivaldybių darbuotojai, visuomeninių organizacijų atstovai. Tokiu atveju atskirų grupių užsiėmimai gali būti sujungiami.

13. Nuteistieji dalyvauja užsiėmimuose savanoriškumo principu. Savo sutikimą dalyvauti šioje Programoje nuteistasis, kurį rengiamasi paleisti iš laisvės atėmimo vietos, patvirtina raštišku prašymu, kuris įsiuvamas į jo asmens bylą, o individualaus darbo su nuteistuoju knygelėje daromi atitinkamo turinio įrašai, šis faktas gali atsispindėti nuteistojo charakteristikoje. Programos dalyviams išdalijama atitinkama medžiaga, užsiėmimų planai-grafikai ir išaiškinama jų organizavimo tvarka.

14. Grupių vadovai parengia užsiėmimų planus-konspektus, kuriuos tvirtina už teisinio ir socialinio švietimo užsiėmimų organizavimą atsakingas pareigūnas. Planai-konspektai koreguojami atsižvelgiant į teisinės ir metodinės bazės pokyčius.

SUDERINTA

Lietuvos Respublikos socialinės apsaugos ir darbo ministerijos

2001 12 11 raštu Nr. 12–9771/7109

SUDERINTA

Lietuvos Respublikos švietimo ir mokslo ministerijos

2001 12 10 raštu Nr. 17–01–362

SUDERINTA

Lietuvos teisės universiteto

2001 12 11 raštu Nr. 24–01–33–31

______________